Fernando Poe Sr.

Si **Allan Fernando Reyes Poe** (Nobyembre 27, 1916 – Oktobre 23, 1951) sarong Filipinong aktor asin direktor sa pelikula durante kan kaamayi nin sinema sa Filipinas.

Si Poe iyo an ama ni Fernando Poe Jr., na ngapit nagin prominenteng gayong aktor asin icon kan industriya nin pelikula. Bago mkan pagsikat kan aki niya, siya simpleng inaapod na **Fernando Poe**; dangan siya pig'aapod nang  **Fernando Poe Sr.** ngani dai siya ikaribong sa saiyang aki. Saiyang pigdirihe an enot na *[[Darna (1951 na pelikula)|Darna'ng]]* pelikula kan 1951 bago siya nagadan kan parehong taon. Komo bida, siya parati pigtatambal ki  Mona Lisa. Siya nagadan huli sa Rabies.

## Biograpiya
Si Poe namundag sa San Carlos City, Pangasinan, asin ngapit5 nagkaigwang anom na aki sa ikaduwa niyang agom, si Elizabeth "Bessie" Gatbonton Kelley (Nobyembre 8, 1918 – Marso 2, 1999) kan Pampanga: Elizabeth (Liz), Ronald Allan (Ronnie or FPJ), Fernando Jr. (Andy), Genevieve (Jenny), Fredrick (Freddieboy), asin Evangeline (Eva). Si Poe asin Kelly kinasal kan 1940 pakamundag kan enot nindang duwang aki. Si aktor Conrad Poe (CP), manta iyo an saiyang ilihetimong aki ki Patricia Mijares.

An orihinal na ispeling kan saiyang apelyido Pou () na ginuno sa saiyang ama na si playwright Lorenzo Pou, sarong Catalan na imigrante haleng Majorca kan Balearic Islands. Si Pou
nagtugdas nin negosyo sa pagmina sa Filipinas asin naagom sarong Pangasinense nagngangaran Marta Reyes.

### Karera sa militar
Pagputok kan Ikaduwang Gerang Pankinaban. ikadoseng aldaw  pa sana, si Poe Sr., na kaapil sa Reserve Officers of the Armed Forces of the Philippines, inapod sa aktibong pagsirbe kann Desyembre 20, 1941, bilang 1st Lieutenant. Enot na toka niya iyo komo assistant Provost Marshall kan 59th Provisionary Brigade sa irarom ni Gen. Simeon de Jesus, poon Desyembre  1941 abot Enero 1942. Dangan siya isinakat na Platoon Leader, dangan bilang Morale Officer kan Lamao Combat Team Regiment. Siya napatapsok sa laban sa Bataan— kun saen saiyang naligtas mga residente sa nagsusulong harong na binomba kan mga Hapon. Siya napablai sa Bataan Death March kan an Bataan suminuko kan Abril 9, 1942. Siya sekretong nagbali sa Panay Guerrillas sa irarom ni Col. Macario Peralta Jr. Siya man nagin undercover man kan Llanes Intelligence and Information Corps. An mga bagay na ini saiyang ipigbuyagyag kan siya nag'atubang sa post-war Loyalty Status Board. Nagin pa siyang kapitan, alagad nag'abot sa punto na siya nagluwas sa serbisyo sa militar.

## Buhay personal
Si Poe naggradwar may degree'ng Bachelor of Science sa Kemika sa University of the Philippines kan 1935 asin nakamit pa an degfree bilang Doctor of Dental Medicine sa Philippine Dental College kan 1942.

## Kagadanan

Si Poe nagadan kan Oktobre 23, 1951, sa rabies, bago lang mapaluwas an saiyang ultimong pelikula *Basag na Manika* (na siya igdi an direktor). An saiyang agom nagreport na siya nakagat nin ido' kan Agosto August kundi dai nagpainieksyon kontra sa rabies. ASlagad, an saiyang aki na si Ronal Allan na mas bisto sa panagaran sa pelikula na Edgar allan Poe, Jr., nag'usip  na an ama niyan daa nagpadila kan lugad sa pagtubod mas mauumay ini, na dai pighuna ini palan ayam igwang rabies.

## Piling filmograpiya
* *Eseng ng Tondo* (1937)
* *[[Zamboanga (film)|Zamboanga]]* (1937), also known as *Fury in Paradise* (UK)
* *[[Giliw Ko]]* (1939)
* *[[Ano hata o ute|Dawn of Freedom / Liwayway ng Kalayaan]]* (1944)
* *Dugo at Bayan* (1946)
* *Forbidden Women* (1948)
* *[[Darna (1951 film)|Darna]]* (1951)

## Toltolan

## Mga panluwas na takod
*